Diari Oficial de la Generalitat Valenciana


Sumari del DOGV 4243, del 07-05-2002 (2002/4615)

Informació pública de l'alternativa tècnica del programa d'actuació integrada per al desenvolupament de la unitat d'execució Maset Blau del Pla General d'Ordenació Urbana de Castelló de la Plana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4243

Data del DOGV
:   07-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4615


Organisme emissor
:   Monterroso-Diseño, SA

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució Maset Blau del Pla General d'Ordenació Urbana de Castelló de la Plana. [2002/F4615]
  
La societat mercantil Monterroso-Diseño, SA, amb domicili social a Castelló de la Plana, carrer de la Trinitat, 70, amb NIF A-12469045 i número de telèfon 26 170 25 26, per mitjà d'este anunci i en aplicació del que s'establix en l'article 48.C), en relació amb l'article 46.3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat l'alternativa tècnica del programa d'actuació integrada per al desenvolupament de la unitat d'execució Maset Blau del Pla General d'Ordenació Urbana de Castelló de la Plana, amb la delimitació: nord, camí vell de l'Alcora; sud, avinguda de l'Alcora; est, finques urbanes, i oest, carrer 125.
  
Per això, d'acord amb l'article 45 i 32.A) y B) del text legal abans esmentat, s'ha procedit a presentar el corresponent programa d'actuació integrada per al desenvolupament de l'esmentada unitat d'execució i la documentació pertinent, comprensiva d'alternativa tècnica i projecte d'urbanització, junt amb les corresponents memòries i la restant documentació.
  
Així, s'ha protocol·litzat l'alternativa tècnica i projecte d'urbanització, junt amb les corresponents memòries i la resta de documentació, a la notaria del senyor Enrique Ferrero María, mitjançant acta de data 7 de febrer de 2002, amb número de protocol 445. Igualment els exemplars estan disponibles a la Secció d'Urbanisme i Obres de l'Ajuntament de Castelló de la Plana, amb data d'entrada 21 de gener de 2002 i amb número de registre 5313, i qualsevol persona podrà, dins del termini de 20 dies comptats a partir del sendemà de la publicació d'este anunci en el Diari Oficial de la Generalitat Valenciana, comparéixer a la notaria per a obtenir còpia de l'acta o sol·licitar que se li exhibisca. Així mateix, podrà consultar a l'ajuntament les actuacions derivades de la documentació depositada en este i presentar, per a la incorporació a les dites actuacions, tant al·legacions com alternatives tècniques que pretenguen competir amb la que s'exposa al públic, com també presentar proposicions juridicoeconòmiques per a executar qualsevol de les alternatives tècniques, en el termini de cinc dies següents comptadors des del venciment del termini de 20 dies abans ressenyat.
  
Es fa constar expressament que este anunci es dirigix a l'efecte del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identitat dels quals no consta en la relació emesa pel Centre de Gestió Cadastral, així com a aquells el domicili dels quals figura en la llista esmentada, amb la pròpia parcel·la cadastral, o simplement amb el nom del municipi.